text: 17 sydjyder på skadestuen
  05 december 2013 kl. 22.44
  Politikredsene her i regionen har opgjort antallet af tilskadekomne ovenpå dagens storm.
  I Syd- og Sønderjylland er ni personer kommer til skade. De otte af dem lettere tilskadekomne, mens den sidste var den 3-årige pige der fik blæst en glasdør i hovedet.
  Alle ni er kommet på skadestuen i Esbjerg, så der har ikke været en eneste stormskadet på skadestuen i Aabenraa.
  Sydøstjyllands Politi melder om otte tilskadekomne, heraf én svært. De resterende er alle lettere tilskadekomne og fordeler sig på skadestuerne i Kolding og Vejle.
  